16.1.2023
MT
Il-Ġurnal Uffiċjali tal-Unjoni Ewropea
L 14/389
A.1.5.1.1.
B’mod alternattiv, jekk il-manifattur jagħżel hekk, u soġġett għal qbil mal-Awtorità tal-Approvazzjoni tatTip, id-dimostrazzjoni tal-limitazzjoni tal-veloċità tal-vettura tista’ titwettaq fuq vettura kompluta f’konformità mar-rekwiżiti tal-paragrafu A.1.5.4., jew billi l-vettura tiġi mmuntata fuq pjattaforma għal test xieraq, jew billi tiġi misjuqa fuq mogħdija għal test taħt kundizzjonijiet ikkontrollati.
A.1.5.2.
Meta l-manifattur japplika għall-approvazzjoni ta’ magna jew ta’ familja ta’ magni bħala unità teknika separata, il-manifattur għandu jipprovdi lill-Awtorità tal-Approvazzjoni tat-Tip evidenza li l-pakkett ta’ dokumentazzjoni għall-installazzjoni huwa konformi mad-dispożizzjonijiet tal-paragrafu 2.2.4. ta’ dan l-anness dwar il-miżuri li jiżguraw li l-vettura, meta tintuża fit-triq jew xi mkien ieħor kif xieraq, se tkun konformi mar-rekwiżiti ta’ dan l-anness fir-rigward ta’ inċitament qawwi.
A.1.5.3.
Jekk l-Awtorità tal-Approvazzjoni tat-Tip ma tkunx sodisfatta bl-evidenza dwar it-tħaddim xieraq tassistema ta’ inċitament ta’ livell qawwi pprovduta mill-manifattur, l-Awtorità tal-Approvazzjoni tat-Tip tista’ titlob li ssir dimostrazzjoni fuq vettura rappreżentattiva waħda sabiex jiġi kkonfermat tħaddim xieraq tassistema.
Id-dimostrazzjoni fuq il-vettura għandha titwettaq f’konformità mar-rekwiżiti tal-paragrafu A.1.5.4.
A.1.5.4.
Dimostrazzjoni addizzjonali sabiex jiġi kkonfermat l-effett tal-attivazzjoni tas-sistema ta’ inċitament ta’ livell qawwi fuq vettura
A.1.5.4.1.
Din id-dimostrazzjoni għandha ssir fuq talba tal-Awtorità tal-Approvazzjoni tat-Tip meta ma tkunx sodisfatta bl-evidenza ta’ tħaddim xieraq tas-sistema ta’ inċitament ta’ livell qawwi pprovduta millmanifattur.
Din id-dimostrazzjoni għandha titwettaq l-aktar malajr possibbli bi ftehim mal-Awtorità talApprovazzjoni tat-Tip.
A.1.5.4.2.
Waħda mill-ħsarat definiti fil-paragrafi 6. sa 9. ta’ dan l-anness għandha tintgħażel mill-manifattur, u għandha tiġi introdotta jew issimulata fuq is-sistema tal-magna, skont kif miftiehem bejn il-manifattur u l-Awtorità tal-Approvazzjoni tat-Tip.
A.1.5.4.3.
Il-manifattur għandu jwassal is-sistema ta’ inċitament għal stat li fih is-sistema ta’ inċitament ta’ livell baxx tkun ġiet attivata u s-sistema ta’ inċitament ta’ livell qawwi tkun għadha ma ġietx attivata.
A.1.5.4.4.
Il-vettura għandha titħaddem sakemm il-kuntjatur assoċjat mal-ħsara magħżula jilħaq in-numru rilevanti ta’ sigħat ta’ tħaddim indikati fit-Tabella 2 tal-Appendiċi 2 jew, kif xieraq, sakemm it-tank tar-reaġent ikun vojt, jew ikun laħaq il-livell li huwa ta’ anqas minn 2,5 fil-mija tal-kapaċità sħiħa nominali tat-tank, li l-manifattur ikun għażel bħala l-punt li fih għandha tiġi attivata s-sistema ta’ inċitament ta’ livell qawwi.
A.1.5.4.5.
Jekk il-manifattur għażel li juża l-approċċ “tifi wara startjar mill-ġdid” imsemmi fil-paragrafu 5.4.1. ta’ dan l-anness, il-vettura għandha titħaddem sal-aħħar tas-sekwenza ta’ tħaddim attwali, li trid tinkludi dimostrazzjoni li l-vettura kapaċi taqbeż l-20 km/siegħa.
Wara l-istartjar mill-ġdid, il-veloċità tal-vettura għandha tkun limitata għal mhux aktar minn 20 km/siegħa.
A.1.5.4.6.
Jekk il-manifattur għażel li juża l-approċċ “tifi wara r-riforniment” imsemmi fil-paragrafu 5.4.2. ta’ dan l-anness, il-vettura għandha titħaddem għal distanza qasira, magħżula mill-manifattur, wara li tkun inġiebet fi stat fejn ikun hemm kapaċità żejda suffiċjenti fit-tank sabiex tkun tista’ tiġi rifornuta bl-ammont ta’ fjuwil definit fil-paragrafu 5.4.2. ta’ dan l-anness.
It-tħaddim tal-vettura qabel ir-riforniment għandu jinkludi dimostrazzjoni li l-vettura hija kapaċi taqbeż l-20 km/siegħa.
Wara r-riforniment tal-vettura bl-ammont ta’ fjuwil definit fil-paragrafu 5.4.2. ta’ dan l-anness, il-veloċità tal-vettura għandha tkun limitata għal mhux aktar minn 20 km/siegħa.
A.1.5.4.7.
Jekk il-manifattur jagħżel li juża l-approċċ ta’ “tifi wara l-parkeġġ” imsemmi fil-paragrafu 5.4.3. ta’ dan l-anness, il-vettura għandha titwaqqaf wara li tinstaq għal distanza qasira, li għandha tintgħażel millmanifattur, li hija suffiċjenti sabiex turi li l-vettura hija kapaċi taqbeż veloċità ta’ 20 km/siegħa.
Wara li l-vettura tkun ilha wieqfa għal aktar minn siegħa, il-veloċità tal-vettura għandha tkun limitata għal mhux aktar minn 20 km/siegħa.